מארק גאטיס

מארק גאטיס (באנגלית: Mark Gatiss; נולד ב-17 באוקטובר 1966) הוא שחקן, קומיקאי, תסריטאי וסופר אנגלי. הוא שותף לכתיבה של סדרות הטלוויזיה "דוקטור הו" ו"שרלוק", סדרה שהיה גם שותף ליצירתה. הוא חבר בצוות הקומיקאים של הסדרה "ליגה של גברים" הכוללת את ריס שירסמית', סטיב פמברטון ואת התסריטאי ג'רמי דייסון.

ביוגרפיה
גאטיס נולד בסדג'פילד  שבמחוז דרהאם באנגליה. הוריו היו ויניפרד רוז (שם נעורים או'קיין) ומוריס גאטיס. הוא גדל קרוב לבית חולים פסיכאטרי מהתקופה האדוארדית שבו עבד אביו. בילדותו אהב לצפות בטלוויזיה בסדרה "דוקטור הו" ובסרטי "Hammer Horror", ואהב לקרוא את ספרי שרלוק הולמס ואת ספרי הרברט ג'ורג' ולס. כמו גם אסף מאובנים. תחומי עניין אלה היוו בסיס ליצירתו כמבוגר.

הוא למד בבית הספר היסודי הייגינטון ובבית הספר התיכון וודהם בניוטון אייקליף . אחר כך למד אמנויות הבמה בברטון הול קולג' המסונף לאוניברסיטת לידס.

 קריירה 

ליגה של גברים
גאטיס משתתף בתוכנית המערכונים "ליגה של גברים", לצדם של ריס שירסמית', סטיב פמברטון והתסריטאי ג'רמי דייסון. את עמיתיו פגש לראשונה בבית הספר למשחק "ברטון הול" ביורקשייר, שם למד אחרי סיום בית הספר ואחרי שנה של טיול באירופה.

התוכנית "ליגה של גברים" החלה ב-1995 כהופעה על במה שזכתה בשנת 1997 ב"פרס פרייר" בפסטיבל הפרינג' באדינבורו. באותה שנה שודרה התוכנית ברדיו 4 של ה-BBC בשם "On the Town with the League of Gentlemen", וב-1999 שודרה בטלוויזיה בערוץ BBC Two. על תוכנית זו זכו גאטיס וחבריו בפרס באפט"א לטלוויזיה, בפרס "Royal Television Society" ובפרס "ורד הזהב" היוקרתי .

ב-2005 יצא לאקרנים סרט הקולנוע "ליגה של גברים האפוקליפסה" וזכה לביקורות חיוביות.

ב-2009 התאחדו שרסמית' ופמברטון שוב ויצרו את הסיטקום "Psychoville", שבו השתתף גאטיס באחד הפרקים בתפקיד אורח. השלושה שיתפו פעולה בפעם נוספת ב-2012 וצילמו סדרה של מערכונים לתוכנית "Horrible Histories" של ערוץ CBBC.

עבודות נוספות בטלוויזיה
ממוזער|מארק גאטיס בהקרנה של "שערורייה בבלגרביה"

פרט ל"ליגה של גברים" כתב גאטיס תסריטים ל"רנדל והופקירק" ב-2001 וערך את התסריט של תוכנית המערכונים הפופולרית "הממלכה הקטנה" ב-2001. בשתי התוכניות השתתף גם כשחקן אורח. ב-2001 שיחק בסיטקום "Spaced" בתפקיד עובד מדינה נבל בדמותו של הסוכן סמית' מסדרת סרטי ה"מטריקס".

גאטיס הופיע שלוש פעמים בסדרה "דוקטור הו". ב-2007 שיחק בתפקיד פרופסור לזרוס בפרק "הניסוי של לזרוס", ב-2011 הופיע בעונה השישית בפרק "החתונה של ריבר סונג" בדמות בשם גנטוק וב-2017 הופיע בספיישל חג המולד של העונה העשירית בתור "הקפטן".

ב-2007 גילם גאטיס את דמותו של הסופר רוברט לואיס סטיבנסון בסדרה "ג'קיל", סדרה של BBC One שכתב שותפו ל"דוקטור הו", סטיבן מופאט. ב-2008 שיחק בתפקיד קולונל בלק בסדרת הטלוויזיה "Clone". עוד הופיע בתפקיד אורח בסדרה הקומית "Psychoville" של פמברטון ושרסמית'.

ב-2014 השתתף גאטיס בעונה הרביעית של סדרת הפנטסיה "משחקי הכס" בתפקיד טיקו נסטוריס, וגילם את אותה דמות גם בעונה החמישית.

ב-2015 שיחק גאטיס בתפקיד סטיבן גרדינר, מזכירו של המלך הנרי השמיני במיני-סדרה של ה-BBC "וולף הול". עוד ב-2015 שיחק בסרט "Coalition" של ערוץ 4.

רדיו, תיאטרון וקולנוע
גאטיס השתתף לעיתים קרובות בהפקות של רדיו ה-BBC, בין השאר בקומדיית המדע בדיוני "Nebulous" ובסדרה "הרפתקאותיו הנוספות של שרלוק הולמס"  ב-2009 הוא הופיע בתפקיד "האיש בשחור" דמות ברדיו 7 של ה-BBC המציגה סדרה של דרמות אימה. לפניו גילמו את הדמות ולנטיין דיאל  ואדוארד דה סוזה . בתחילת שנות התשעים של המאה העשרים כתב גאטיס את המחזה "The Teen People", וב-2003 הופיע במחזה המצליח "אמנות" בתיאטרון וייטהול שבלונדון. בקולנוע כיכב בסרט "Sex Lives of the Potato Men" (מ-2004) ושיחק בתפקידים קטנים בסרטים "משחקים מפתים" (2001), "צעירים יפים ומבריקים" (2003), "נקודת מפגש" (2005), ו-"שאלת הפתיחה" (מ-2006). ביוני 2005 יצא לאקרנים הסרט "The League of Gentlemen's Apocalypse" המבוסס על סדרת הטלוויזיה "ליגה של גברים" בכיכובו של גאטיס. הוא גילם את הדמות גולד בהפקת אודיו של סדרת הטלוויזיה "Sapphire & Steel"  שיצאה לאור בחברת "Big Finish Productions".

ב-2008 דיבב גאטיס את הדמות "ג'אקי" בגרסה האנגלית של הסרט המצויר הנורווגי "Free Jimmy", הדמות שגילם הייתה של אופנוען מוזר מ"המאפיה הלפית". בין שאר המדבבים היו חבריו ל"ליגה של גברים" כמו סטיב פמברטון וריס שירסמית'. סיימון פג שכתב את הדיאלוגים שיחק גם הוא בסרט, וכן השתתפו וודי הרלסון ודייוויד טננט שעבד עם גאטיס ב"דוקטור הו".

בין 25 באוגוסט ל-24 בנובמבר 2007 שיחק גאטיס במחזה על פי סרטו של פדרו אלמודובר "הכל אודות אמא" בתיאטרון אולד ויק בלונדון. הוא זכה לשבחים על הופעתו בתפקיד אגראדו הטרנסקסואל.

במרץ 2010 התארח בתוכנית הרדיו "Private Passions", דיון ביוגרפי מוזיקלי, בערוץ 3 של ה-BBC.
מדצמבר 2010 ועד מרץ 2010 הופיע גאטיס בתפקיד ברנרד במחזה "Season's Greetings" מאת אלן אייקבורן בתיאטרון המלכותי הלאומי בלונדון לצדה של קתרין טייט.

בדצמבר 2011 הופיע בפרק "The Science of Christmas" בסדרה "The Infinite Monkey Cage" לצדם של בריאן קוקס, רובין אינס וריצ'רד דוקינס.

בינואר 2012 שיחק בתפקיד בראזן במחזה "The Recruiting Officer" בתיאטרון דונמאר בלונדון. מ-18 באוקטובר ועד 24 בנובמבר אותה שנה גילם את דמותו של צ'ארלס הראשון במחזה "55 ימים" מאת הווארד ברנטון, המציג את ההפיכה הצבאית שבה נהרג המלך ועלייתו לשלטון של אוליבר קרומוול.

בדצמבר 2013 הצטרף גאטיס לצוות השחקנים של דונמאר ורהאוס בהפקה של "קוריולנוס" בתפקיד הסנטור הרומאי מנניוס, ושיחק עד 13 בפברואר 2014. על תפקיד זה היה מועמד לפרס לורנס אוליבייה לשחקן הטוב ביותר בתפקיד משנה.

כתיבה
דוקטור הו
ממוזער|מארק גאטיס ב-2013
כבר מילדות התעניין גאטיס בסדרת המדע בדיוני של ה-BBC "דוקטור הו". הוא הקדיש חלק גדול מיצירתו לסדרה אף על פי שבוטלה ב-1989. העבודות הראשונות של גאטיס שיצאו לאור ב-"Virgin Publishing's New Adventures" היו סדרה של רומנים שהם המשכים לסיפורי "דוקטור הו". ברומנים אלה ניסה גאטיס לתקן את הבעיות שהביאו לדעיכה של הסדרה בסוף שנות השמונים.

התסריטים הראשונים שכתב גאטיס היו לסרטים להפצה בווידאו עבור חברת BBV  של סדרה בשם  . כל אחד מהתסריטים הציג שחקן אחר שגילם את דמות הדוקטור: ג'ון פרטווי, פיטר דייוויסון, קולין בייקר וסילבסטר מקוי.

תרומות מוקדמות נוספות שלו לזיכיון "דוקטור הו" היו ארבעה רומנים, שני מחזות אודיו עבור BBV, ושני מחזות אודיו עבור חברת "Big Finish Productions".

עבור הסדרה המחודשת משנת 2005 כתב גאטיס שמונה פרקים. הראשון היה "The Unquiet Dead" הפרק השלישי בעונה הראשונה (2005); השני היה "The Idiot's Lantern" ששודר בשנה שאחרי בעונה השנייה. בעונה השלישית הוא הופיע בעצמו, וכן כתב פרק לעונה הרביעית שלא הופק. ב-2010 חזר גאטיס ככותב ל"דוקטור הו". הוא כתב את הפרק "Victory of the Daleks" בעונה החמישית, את "Night Terrors" בעונה השישית, ואת הפרקים "Cold War" ו-"The Crimson Horror" בעונה השביעית. בעונה השמינית כתב את הפרק "Robot of Sherwood" ובתשיעית את הפרק "Sleep No More".

בנוסף כתב גאטיס במסגרת זיכיון "דוקטור הו" מערכונים ופרודיות בשם "The Web of Caves", "The Kidnappers" ו-"The Pitch of Fear" עבור תוכנית של ה-BBC, והופיע בהם לצדו של דייוויד ואליאמס.

בשנת 2013 כתב גאטיס דוקודרמה בשם "An Adventure in Space and Time" לכבוד החגיגות לציון יובל לסדרה "דוקטור הו". בסיום הסרט הופיע ריס שירסמית', שותפו של גאטיס ל"ליגה של גברים", בתפקיד פטריק טרוטון (הדוקטור השני). סרטון מאחורי הקלעים של הסרט עם דברי קריינות של גאטיס זמין לצפייה ביוטיוב.

גאטיס כתב טור למגזין "דוקטור הו"  וחתם בשם סם קיסגארט ("Sam Kisgart" הוא אנגרם של "Mark Gatiss").

שרלוק
גאטיס שיתף פעולה ביצירה ובהפקה של סדרת הטלוויזיה "שרלוק" עם סטיבן מופאט שאתו עבד ב"דוקטור הו" ובסדרה "ג'קיל". הסדרה "שרלוק" היא עיבוד מודרני לספרי שרלוק הולמס. גאטיס גם מופיע בסדרה בתפקיד מייקרופט הולמס, אחיו של שרלוק. הוא כתב שלושה פרקים עבור הסדרה: פרק הסיום של העונה הראשונה "המשחק הנהדר", "כלבם של בני בסקרוויל" בעונה השנייה, ואת "קרון המתים הריק" בעונה השלישית. הוא היה שותף לכתיבה של הפרק "Many Happy Returns", פרק קצר ששודר בחג המולד 2013 כהקדמה לעונה השלישית. כמו כן היה שותף לכתיבה של הפרק "חותם השלושה" יחד עם סטיבן מופאט וסטיב תומפסון.

עבודות נוספות
יצירות נוספות שגאטיס כתב הן ביוגרפיה של במאי הקולנוע ג'יימס וייל  ותוכנית דוקומנטרית בשם "M.R. James: Ghost Writer" שאותה גם הגיש. בחג המולד 2013 שודר ב-BBC הסרט "The Tractate Middoth" על פי סיפור אימה של ג'יימס שאותו ביים גאטיס (עבודתו הראשונה כבמאי). גאטיס גם כתב, היה שותף להפקה והופיע בסיפור הרוחות "Crooked House" ששודר ב-BBC Four בחג המולד 2008.

הרומן הראשון שלו, שלא במסגרת ספרי "דוקטור הו", "The Vesuvius Club" פורסם ב-2004, ועליו היה מועמד כסופר החדש הטוב ביותר במסגרת פרסי הספר הבריטי  בשנת 2006. הספר הבא בסדרה "The Devil in Amber" יצא לאור ב-6 בנובמבר 2006, וב-3 בנובמבר 2008 יצא לאור בהוצאת סיימון ושוסטר הספר השלישי "Black Butterfly".

 חיים אישיים 
גאטיס הוא הומוסקסואל ושמו כלול ברשימת הלהט"בים המשפיעים בבריטניה של האינדפנדנט בשנים 2010 ו-2011. בן זוגו הוא השחקן איאן הלארד . גאטיס הגשים חלום ילדות נוסף שלו כשבנה מעבדה בסגנון התקופה הוויקטוריאנית בביתו שבלונדון.

פילמוגרפיה
 שנה שם שם באנגלית תפקיד הערות 1998–1999 This Morning with Richard Not Judy ללא קרדיט 1999–2000 ליגה של גברים The League of Gentlemen דמויות שונות עונות 1 ו-2; יוצר שותף ותסריטאי שותף 2001 Spaced סוכן רנדל והופקירק Randall & Hopkirk המפקח לארג' משחקים מפתים Birthday Girl סבל 2002 ליגה של גברים The League of Gentlemen דמויות שונות עונה שלישית 2003 נומי נומי Nighty Night גלן בולב צעירים יפים ומבריקים Bright Young Things 2004 Sex Lives of the Potato Men ג'רמי Catterick פיטר מיס מארפל Agatha Christie's Marple רונלד הוז בפרק "The Murder at the Vicarage" Agatha Christie: A Life in Pictures 2005 נקודת מפגש Match Point שחקן פינג פונג The Quatermass Experiment ג'ון פטרסון נומי נומי Nighty Night גלן בולב Funland אמברוז צ'פפל ליגה של גברים The League of Gentlemen's Apocalypse דמויות שונות 2006 Fear of Fanny ג'וני קרדוק שאלת הפתיחה Starter for 10 במבר גסקויין  2006 לשחרר את ג'ימי Free Jimmy אנטיס דיבוב - גרסה אנגלית הרוח בערבי הנחל The Wind in the Willows Ratty דוקטור הו Doctor Who פרופ' לזרוס בפרק "The Lazarus Experiment" ג'קיל Jekyll רוברט לואיס סטיבנסון 2008 Clone קולנל בלק Free Jimmy ג'קי Psychoville ג'ייסון גריפין Crooked House אוצר מיני-סדרה תבונה ורגישות Sense and Sensibility ג'ון דשווד 2009 פוארו Agatha Christie's Poirot לאונרד בוינטון בפרק "Appointment with Death" 2010 רציחות במידסומר Midsomer Murders הכומר ג'יילס שוקרוס בפרק "The Sword of Guillaume"מודאג על הילד Worried About the Boy מלקולם מקלארןסרט טלוויזיה The First Men in the Moon פרופ' קאבור גם כתיבה A History of Horror בתפקיד עצמו דוקומנטריה 2010 שרלוק Sherlock מייקרופט הולמס יוצר שותף 2011 דוקטור הו Doctor Who גנטוק בפרק "The Wedding of River Song" The Infinite Monkey Cage בתפקיד עצמו בפרק "The Science of Christmas" The Crimson Petal and the White הנרי רנקהם ג'וניור 2012 להיות אנושיים Being Human מר שו המפקח ג'ורג' ג'נטלי Inspector George Gently סטיבן גרובס בפרק "The Lost Child" Horrible Histories חלק מהסדרה "The League of Gentlemen" 2014 מאפ ולוצ'יה Mapp and Lucia מייג'ור בנג'י 2014–2015 משחקי הכס Game of Thrones טיקו נסטוריס 2015 וולף הול Wolf Hall סטיבן גרדינר Coalition פיטר מנדלסון ויקטור פרנקנשטיין Victor Frankenstein דטויילרהמרגל מלונדון London Spy ריץ' 2016 הצבא של אבא Dad's Army קולונל ת'יקס הכחשה Denial רוברט ז'אן ואן פלט 2017 דוקטור הו Doctor Who הקפטן בפרק "Twice Upon a Time" טאבו Taboo ג'ורג', הנסיך העוצר להרוג את המלך Gunpowder סר רוברט ססיל מיני-סדרה 2018 האוקיינוס שבינינו The Mercy רונלד האל  כריסטופר רובין Christopher Robin גיילס וינסלו  סאלי לנצח Sally4Ever רופא סדרת טלוויזיה (2 פרקים) המועדפת The Favourite ג'ון צ'רצ'יל, הדוכס הראשון ממרלבורו  2019 ברקזיט Brexit: The Uncivil War פיטר מנדלסון (קול) סרט טלוויזיה 2019–2023 בשורות טובות Good Omens	 מר הרמוני 2 פרקים 2020 דרקולה Dracula פרנק ראנפילד סדרת טלוויזיה2021 האב The Father האיש בסגר Locked Down דונלדסרט של HBO Max 2022 האיש שלא היה Operation Mincemeat אייבור מונטגיו 2023 נולי Nolly לארי גרייסון (אנ') מיני-סדרה Lot No. 249 סרט טלוויזיה של BBC Two
במאי תסריטאי משימה בלתי אפשרית: נקמת מוות – חלק ראשון Mission: Impossible – Dead Reckoning Part One ראש ה-NSA2024 Moonflower Murders פרנק פאריס / אוסקר ברלין 5 פרקים שודדי הזמן (אנ') Time Bandits  ג'ון מונטגיו, הרוזן הרביעי מסנדוויץ' (אנ') 2 פרקים2025 משימה בלתי אפשרית: חשבון סופי Mission: Impossible - The Final Reckoning ראש ה-NSA ארבעת המופלאים: צעדים ראשונים The Fantastic Four: First Steps טד גילברט Bookish  גבריאל בוק 6 פרקים

תסריטאי
 שם הפקה שם באנגלית הערות רשת שידור P.R.O.B.E. The Zero Imperative (1994)The Devil of Winterbourne (1995)Unnatural Selection (1996)Ghosts of Winterbourne (1996) רנדל והופקירק Randall & Hopkirk "Two Can Play at That Game" (2001)"Painkillers" (2001) BBC One ליגה של גברים The League of Gentlemen יוצר שותף19 פרקים 1999–2002יחד עם ג'רמי דייסון, סטיב פמברטון וריס שירסמית' BBC Two The League of Gentlemen's Apocalypse סרט קולנוע (2005)יחד עם ג'רמי דייסון, סטיב פמברטון וריס שירסמית' דוקטור הו Doctor Who "The Unquiet Dead" (2005)
"The Idiot's Lantern" (2006)
"Victory of the Daleks" (2010)
"Night Terrors" (2011)
"Cold War" (2013)
"The Crimson Horror" (2013)
"Robot of Sherwood" (2014)
"Sleep No More" (2015) BBC One The Worst Journey in the World סרט טלוויזיה (2007) BBC Four Crooked House גם יוצר הסדרה3 פרקים BBC Four פוארו Agatha Christie's Poirot "Cat Among the Pigeons" (2008)
"Hallowe'en Party" (2010)
"The Big Four" (2013) ITV שרלוק Sherlock יוצר-שותף עם סטיבן מופאט"המשחק הנהדר" (2010)"כלבם של בני בסקרוויל" (2012)"Many Happy Returns" (2013)"קרון המתים הריק" (2014)"חותם השלושה (2014) (יחד עם סטיבן מופאט וסטיב תומפסון)"הכלה המתועבת" (2016) (יחד עם סטיבן מופאט) BBC One האנשים הראשונים על הירח The First Men in the Moon סרט טלוויזיה (2010) BBC Four An Adventure in Space and Time סרט טלוויזיה (2013) BBC Two A Ghost Story for Christmas "The Tractate Middoth" BBC Two

ביבליוגרפיה
ספרי דוקטור הו
 Nightshade ()
 St Anthony's Fire ()
 The Roundheads ()
 Last of the Gaderene (; also 2013 reissue )
אנתולוגיות של "דוקטור הו"
 Doctor Who: The Shooting Scripts (teleplay "The Unquiet Dead") ()
 The Doctor Who Storybook 2007 (short story "Cuckoo-Spit") ()
 The Doctor Who Storybook 2009 (short story "Cold") ()
 The Doctor Who Storybook 2010 (short story "Scared Stiff") ()
 The Brilliant Book Of Doctor Who 2011 (short fiction "The Lost Diaries of Winston Spencer Churchill") ()
 The Brilliant Book Of Doctor Who 2012 (short fiction "George's Diary") ()
ליגה של גברים
 A Local Book for Local People ()
 The League of Gentlemen: Scripts and That ()
 The League of Gentlemen's Book of Precious Things ()
סדרת "לוציפר בוקס"
 The Vesuvius Club ()
 The Devil in Amber ()
 Black Butterfly ()
ספרים נוספים
 James Whale: A Biography ()
 They Came From Outer Space!: Alien Encounters In The Movies (with David Miller) ()
 The King's Men (as "Christian Fall") ().
 The EsseX Files: To Basildon and Beyond (with Jeremy Dyson) ().

פרסים ומועמדויות
שנהפרסקטגוריהפרויקטתוצאהמקור2014פרס אוליבייההשחקן הטוב ביותר בתפקיד משנהקוריולנוס2015פרס גילדת המפיקים של אמריקהפרס דייוויד ל. וולפר למפיק מצטיין של תוכנית טלוויזיהשרלוק2016פרס אוליבייההשחקן הטוב ביותר בתפקיד משנהThree Days in the Country2017פרס גילדת המפיקים של אמריקהפרס דייוויד ל. וולפר למפיק מצטיין של תוכנית טלוויזיהשרלוק: The Abominable Bride2018שרלוק: The Lying Detective2024פרס אוליבייההשחקן הטוב ביותרThe Motive and the Cue

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים הומוסקסואלים
קטגוריה:תסריטאים בריטים
קטגוריה:שרלוק הולמס
קטגוריה:זוכי אמי בפריים טיים: הפקת סרט טלוויזיה
קטגוריה:אנגלים שנולדו ב-1966